

Техническа спецификация

**I. ПРЕДМЕТ НА ОБЩЕСТВЕНАТА ПОРЪЧКА**

**Извършване на независим финансов одит по изпълнение на дейностите и отчитане на разходите по проект: "Благоустрояване на градската жизнена среда в гр. Свищов".**

**II. МОТИВИ ЗА ПРОВЕЖДАНЕ НА ПРОЦЕДУРАТА**

Настоящата обществена поръчка се провежда в изпълнение на Дейност 7 по проект

"**Благоустрояване на градската жизнена среда в гр. Свищов**" по Оперативна програма „Региони в растеж”, Приоритетна ос „Устойчиво и интегрирано градско развитие”.

Бенефициентите са длъжни да осигурят извършване на ангажимент за договорени процедури от лицензиран одитор или от звеното за вътрешен одит за проект/бюджетна линия (финансов план) с размер на предоставената безвъзмездна финансова помощ над 200 000 лв. (ако е приложимо).

Бенефициентите организират извършването на одитна проверка на изпълняваните от тях проекти с цел предоставяне на допълнителна увереност по отношение на законосъобразността на разходите, ефективното и ефикасното изпълнение на дейностите по проекта и спазването на специфичните нормативни правила на ЕС.

В случай че бенефициентът възложи извършването на ангажимент за договорени процедури на външен за организацията изпълнител, то изборът следва да бъде в съответствие на разпоредбите на ЗОП.

Докладите от ангажимента за договорени процедури/Доклад за фактически констатации по проекта/бюджетна линия (финансовия план), изготвени от квалифициран одитор - физическо или юридическо лице, от фирма за одит или от звеното за вътрешен одит, се прилагат към окончателното искане за плащане по проекта/бюджетна линия (финансовия план). Докладът за фактически констатации, придружаващ искането за окончателно плащане, обхваща всички разходи, които не са обхванати от предходни доклади за заверка на разходи.

За всяко искане за плащане по проекта, когато е приложимо, одиторът проверява дали декларираните от бенефициента разходи са действително направени, точни и допустими в съответствие с Договора за предоставяне на безвъзмездна финансова помощ, и изготвя доклад за фактически констатации.

При верифициране на разходи за одит, отчетени в искане за междинно/окончателно плащане, Управляващият орган ще следи за съблюдаването на Инструкцията за извършване на ангажименти за договорени процедури във връзка с проекти, съфинансирани със средства от Структурните фондове и Кохезионния фонд на ЕС, на ниво бенефициент, изработена от Дирекция „Национален фонд“ към Министерството на финансите.

**III. ОСНОВНА ЦЕЛ НА ПРОЕКТА. ЦЕЛ НА ОБЩЕСТВЕНАТА ПОРЪЧКА**

**1. Основната цел** на настоящия проект е повишаване на привлекателността и конкурентоспособността на град Свищов, с оглед осигуряване на добро качество на живот, достъп до основни услуги и нови възможности за икономическо и социално развитие.

Основните цели на инвестиционните предложения предвиждат дейности за подобряване и реновиране на градската среда в един от най-големите квартали на град Свищов - ж.к "Младост", ул. "Черни връх" и парк "Радост", който е част от Квартал "Рила" /населен предимно от млади семейства с деца и в съседство с ЦДГ "Радост".

**Специфичните цели на проекта включват**:

1. Изпълнение на мерки за градско възстановяване и развитие чрез директно въздействие върху инфраструктурните и екологични условия, с цел подобряване качеството на живот на жизнената и работна среда;

2. Интегриране на групите в неравностойно положение, посредством създаване на достъпна архитектурна среда и подобряване достъпа до административни и социални услуги.

Предложените обекти са част от одобрения Интегриран план за градско възстановяване и развитие, Зона на публични функции с висока обществена значимост.

Обектите са включен и в Общински план за развитие 2014-2020 г., Мярка 5. Създаване и поддържане на благоприятна жизнена среда- зелени и пешеходни пространства, , Проект 1.11 „Обновяване на градска жизнена среда - ул. Черни връх / жк Младост“ и Проект 1.17 Обновяване на градска жизнена среда - Рилите“.

Новите решения допринасят за подобряване на качеството на живот в градската среда. Съгласно техническите проекти ще се подменят разрушените настилки - пешеходни, алеи в парка и усилени за автомобили, с което се намалява отделянето на вредни прахови части. Увеличените зелени площи допринасят за подобряване на микроклимата в централната част на разработваните обекти и средата става благоприятна за отдих и почивка. Засаждането на нови дървесни видове и насищането им по периферията на уличната мрежа намалява шумовъздействието не само върху хората, но и върху животинските представители в градската среда. Увеличават се засенчените места, като се търси балансирането на откритите със закрити пространства и намаляване на температурните въздействия върху средата. Изградените детски площадки за различните възрастови групи и фитнес площадки на открито допълнително ще допринесат за подобряване облика на кварталите. Предвидените ремонтни дейности ще допринесат за интегрирането на групите в неравностойно положение, посредством създаване на достъпна архитектурна среда и подобряване достъпа до административни и социални услуги.

**2. Целта на настоящата обществена поръчка** е да бъде избран независим одитор, който да извърши одит по изпълнение на дейностите и отчитане на разходите по проект „Благоустрояване на градската жизнена среда в гр. Свищов", изпълняван от Община Свищов, в качеството й на Бенефициент по договор за безвъзмездна финансова помощ № BG16RFOP001-1.036-0001-С01/18.11.2016 г.

Целта на Възложителя е да избере Изпълнител, който да одитира дейностите, извършвани през целия цикъл на проекта, изразявайки независимо одиторско мнение относно достоверното представяне във всички аспекти на същественост при изпълнение на проектите, в съответствие с националните и международните одиторски стандарти. Целта на проверката на разходите е Одиторът да провери дали разходите, заявени от Бенефициента – Община Свищов, към всяко искане за плащане към Управляващия орган за проекта, финансиран по договора за безвъзмездна помощ, са извършени („реалност”), точни („точност”) и допустими, както и да представи на Бенефициента доклад за одит за фактическите констатации във връзка с изпълнените договорени процедури. Допустимост означава, че средствата по отпусната безвъзмездна помощ са били изразходвани в съответствие с условията на договора за безвъзмездна помощ.

Извършването на одитна проверка на изпълнявания проект, следва да се извършва, като се съблюдава изискванията на Инструкцията за изпълнение на “ангажимент за договорени процедури” с цел предоставяне на допълнителна увереност по отношение на законосъобразността на разходите, ефективното и ефикасното изпълнение на дейностите по проекта и спазването на специфичните нормативни правила на ЕС.

**IV. ОБЕКТ НА ОБЩЕСТВЕНАТА ПОРЪЧКА. ОПИСАНИЕ НА ДЕЙНОСТИТЕ**

**1. Обект на обществената поръчка:**

**Обектът на настоящата обществена поръчка е** **УСЛУГА**, по смисъла на чл. 3, ал. 1, т. 3 от Закона за обществените поръчки и включва изпълнение на следните дейности:

• Проверка за установяване на съответствие между отчитането от страна на бенефициента на разходи по дейности, залегнали в одобреното проектно предложение и реда и правилата за отчитане на съответните разходи, определени и описани от Управляващия орган.

• Проверка за съответствие между разходите, заявени от бенефициента за възстановяване и тези, посочени в счетоводните записвания и разходо-оправдателни документи.

• Проследяване ефективното прилагане на националното законодателство и правото на ЕС при изпълнение на дейностите и отчитане на разходите по тях, залегнали в проектното предложение от страна на бенефициентите, както и на процедурите по избор на изпълнители.

• Проследяване ефективното прилагане от страна на бенефициента на правилата, разписани от органите, отговорни за управление, наблюдение и контрол на Оперативната програма.

• Проверка за съответствие между декларираните в разходо-оправдателните документи разходи и дейностите, залегнали в одобрения проект.

• Проверка за наличието на всички необходими реквизити в разходо-оправдателните документи на бенефициента и за съответствие с изискванията на Закона за счетоводството и други нормативни актове.

• Проверки за проследяване реалното извършване на дейностите и разходите от страна на бенефициента.

• Проверка за проследяване адекватността на одитната пътека, осигурявана от бенефициента, както и съхраняване на проектната документация, съгласно изискванията.

**2. Описание на дейностите:**

Осъществяването на финансовия одит на проектните дейности, обхванати от предмета на поръчката, като независима и обективна дейност за предоставяне на увереност и консултации, има за цел да подпомогне Възложителя чрез прилагането на систематичен и дисциплиниран подход за оценяване и подобряване ефективността на процесите на управление на риска, контрол и управление.

Извършеният в изпълнение на настоящото възлагане одит трябва да изразява независимо одиторско мнение относно достоверното представяне във всички аспекти на същественост при изпълнение на проекта, като тази дейност се отчита с изготвяне на одитен доклад, в съответствие с международните одиторски стандарти и следва да включва минимум:

2.1. Проследяване ефективното прилагане на националното законодателство и правото на ЕС при изпълнение и отчитане на проекта от страна на Възложителя;

2.2. Проследяване ефективното прилагане от страна на Възложителя на правилата, разписани от органите, отговорни за управление, наблюдение и контрол на Оперативна програма „Региони в растеж”;

2.3. Осигуряване на допълнителен контролен механизъм за проследяване изпълнението на всички правила за изпълнение на дейностите и отчитане на разходите по проекта.

Предназначението на финансовия одит е да се направи обективна оценка на законосъобразността и целесъобразността на разходваните средства при изпълнение на дейностите по съответния проект, с оглед на което одита трябва да включва следните проверки:

а/ дейностите по проекта изпълнени ли са в съответствие с принципите за добро финансово управление, т. е. дали средствата са изразходвани икономично, ефективно и ефикасно. В резултат от извършения одит, одиторът трябва да бъде в състояние да изрази разумна увереност, че ресурсите, използвани за осъществяване на проекта, са в подходящото количество и качество и на най-добрата възможна цена; че съотношението между използваните ресурси и постигнатия резултат е възможно най-доброто; че поставените цели са постигнати.

С оглед постигане на увереност, че операциите са изпълнени съгласно изискванията на националното и европейското законодателство, одиторът следва да оцени системата за вътрешен контрол на Възложителя в контекста на изпълняваните одиторски процедури.

б/ реализирани ли са дейностите по проекта с необходимите ресурси: одиторът следва да се увери, че при изпълнение на дейностите по проекта Възложителят е разполагал с административните, финансовите, техническите и физическите ресурси, необходими за изпълнението на проекта. В случай, че Възложителят е избрал изпълнители за извършване на част и/или всички дейности от проекта, то одиторът следва да се увери, че изпълнителите са разполагали с ресурса да изпълнят поставените им задачи, като това изискване следва да е било зададено още на ниво предшестващо възлагането на дейности на съответните изпълнители.

в/ допустимост на действително извършените и декларирани разходи според изискванията на европейското и националното законодателство относно допустимост на разходите по ОПРР.

г/ наличност и валидност на първичните счетоводни документи и документите с еквивалентна доказателствена стойност: одиторът следва да се увери, че всички документи, на база на които са извършени разходи са налични в оригинал, съдържат всички необходими реквизити и действително се отнасят за разхода, който следва да оправдават.

д/ извършени ли са от възложителя проверки за напредъка по проекта, в т. ч. финансови и физически, включително чрез проверка на реалното изпълнение на мястото на проекта: за постигането на увереност за спазването на изискванията на Управляващия орган на ОПРР3 одиторът следва да се увери, че Възложителя действително е извършвал проследяване на напредъка на дейностите по проекта по време на неговото изпълнение, чрез проверка за наличие на документи, удостоверяващи извършените проверки от страна на Възложителя (контролни листове и доклади от извършени проверки на място от Възложителя на изпълнители).

е/ спазване на изискванията по отношение на поддържането на адекватна одитна пътека: одиторът следва да направи проверка дали Възложителят е разполагал с необходимите системи и организация за поддържане на адекватна одиторска следа. За адекватна се счита одиторска следа, която дава възможност за проследяване на всеки разход, през детайлния счетоводен запис до първичния документ, пораждащ основание за съответния счетоводен запис, както и до съпътстващите го документи, в контекста на които са извършени разходите (одобрение на помощта и финансирането; документация, свързана с обществените поръчки; доклади за напредъка; доклади от верификации; доклади от проведени одити и пр.). Одиторът следва да провери и адекватността на използваната деловодна система, ако има такава или на процедурите за контрол на документооборота при Възложителя.

ж/ надлежно документиране и съхранение на всички документи за разходите и предоставянето им на националните и европейските контролни органи при поискване: одиторът следва да проследи всяка от дейностите по проекта, за да се увери, че те са надлежно документирани и че документите се съхраняват в съответствие с приложимите изисквания. При необходимост, одиторът следва да провери помещенията, в които се съхраняват документите, за да се увери, че съхранението на документацията е обезпечено от гледна точка на външно влияние и неправомерен достъп.

з/ проверка на докладваните нередности: одиторът следва да се увери, че ако по проекта са установени нередности, то те са докладвани своевременно на всички необходими институции, след което е съставен съответният план за действие във връзка с избягване на подобни нередности в бъдеще и този план се изпълнява своевременно. Одиторът трябва да провери (без значение дали нередности са докладвани или не) дали при Възложителя е изградена подходяща система, която да осигурява навременно откриване и докладване на нередностите и която да позволява на Възложителя да реагира на тях по подходящ начин.

и/ исканията за възстановяване на средства, подадени от **Възложителя** са точни, пълни и са във формат, изискван от УО: одиторът следва да провери дали сумите, които Възложителят е посочил за възстановяване в съответното искане за средства, отразяват коректно направените разходи към съответния период. Трябва да се провери дали искането за средства отговаря на актуалния към момента на подаването му образец, както и дали представената информацията е достоверна. Допълнително одиторът трябва да се увери, че сумите по искането за средства са в размер, допустим за авансово/междинно/окончателно плащане и отговарят на условията по договора за предоставяне на безвъзмездна финансова помощ от ОПРР, както и че съотношението между националното и европейското съфинансиране е точно и съответните закръгления са коректно направени.

й/ възстановяване по надлежния ред на неправомерно изплатени суми: одиторът следва да провери дали неправомерно изплатените суми, ако има такива, са възстановени по надлежния ред и дали са осчетоводени коректно.

к/ проверка за двойно финансиране: одиторът трябва да се увери, че Възложителят не получава финансиране за същата операция от друга програма или схема (национална или Общностна), както и от друг програмен период.

3**. Място на изпълнение на поръчката:**

Място за изпълнение на дейностите по одита е при бенефициента по проект "**Благоустрояване на градската жизнена среда в гр. Свищов**", осъществяван с финансовата подкрепа на Оперативна програма „Регионално в растеж”, попадаща в обхвата на приоритетна ос „Устойчиво и интегрирано градско развитие” – Община Свищов, гр. Свищов, ул. „Цанко Церковски” № 2.

**4. Период на одитиране**

Одитът на дейностите трябва да бъде извършен за целия период от сключването на договора с избрания изпълнител, до приключване изпълнението на всички дейности по проект **„Благоустрояване на градската жизнена среда в гр. Свищов”**, като максималния срок за изготвяне и представяне на одитния доклад не може да бъде по- дълъг от 15 (петнадесет) работни дни, считано от датата на подаване на писмена заявка от Възложителя.

**5. Основни дейности и задачи на изпълнителя:**

**При изпълнение на своите функции** изпълнителя е длъжен да:

5.1. осъществи пълен, независим финансов одит на средствата по проекта, изготвяйки необходимия одитен доклад;

5.2. осъществява действията по събиране и анализиране на информация за оценка на управлението на финансовите средства и на отчетността на одитирания проект, с цел подобряването му;

5.3. извършва оценка на съответствието (извършване на одит за оценка на съответствието и изготвяне на доклад) на проекта;

5.4. гарантира, че одитната дейност се извършва в съответствие с международните стандарти за одит;

5.5. гарантира провеждането на одита за потвърждаване на ефективното функциониране на системата за управление и контрол на проекта;

5.6. осъществява одита въз основа на подходяща извадка за потвърждаване на декларираните разходи;

5.7. изготвя одитен доклад от проверки и го представя на Екипа по управление на проекта и/или Възложителя за предприемане на последващи действия, както и на Управляващия орган относно изпълнение целите на мониторинга. В изготвения одитен доклад следва да се съдържат констатации и евентуални препоръки към Екипа по управление и на Възложителя Бенефициент по проекта.

5.8. Разкрива, регистрира/вписва и докладва при наличие на нередности при изпълнението на проекта.

**6. Изисквания към документите, изготвяни от Изпълнителя в хода на изпълнение на поръчката**

Изпълнителят следва да изготви одитен доклад в писмена форма, отчитайки своята дейност посредством него. Докладът следва да отговаря на изискванията на действащото национално законодателство, Международните одиторски стандарти, издавани от международната федерация на счетоводителите, специфичните изисквания, поставени от Оперативна програма „Региони в растеж”, Указания на МФ относно счетоводното и бюджетно отчитане на разходите, както и всички документи, които ще му бъдат представени от Възложителя във връзка с изпълнение на неговата дейност.

В резултат на изпълнението на възложения одитен ангажимент изпълнителят изготвя одитен доклад, който включва основните заключения, направени в резултат на одита, както и препоръки за последващи коригиращи действия, при необходимост от такива.

**7. Форма на одитния доклад**

Изготвеният в изпълнение на дейностите от предмета на поръчката доклад следва да съдържа информация, съобразно одобрен от УО на ОПРР образец на одитен доклад.

Докладът за извършения одитен ангажимент следва да бъдат подписани от водещия одитор или от ръководителя на екипа по надлежния ред с полагането на подпис и печат.

**8. Нормативни актове, които следва да се спазват при изпълнение на поръчката:**

а/ Закон за независимия финансов одит;

б/ Закона за счетоводството;

в/ Международни одиторски стандарти;

г/ Приложимите счетоводни стандарти;

д/ Закон за обществените поръчки;

е/ Правилника за прилагане на Закона за обществените поръчки;

ж/ Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмния период 2014-2020 г.;

з/ Документи и ръководства (указания, наръчници, насоки, ръководства, вътрешни правила и др.) по Оперативна програма „Региони в растеж“ 2014-2020.

Одиторът е длъжен за целия период на договора да поддържа валидна застраховка за рисковете на своята професионална дейност, съгласно чл. 33, ал. 1, т. 14 от ЗНФО и при поискване от страна на възложителя да предоставя копие на застрахователната полица

**9. Условия за допустимост на разходите**

Общите условия за допустимост на разходите по ОПРР се определят съгласно: Регламент (ЕС) № 1303/2013г., Закон за управления на средствата от Европейските структурни и инвестиционни фондове (ЗУСЕСИФ), ПМС № 189/2016г. за приемане на национални правила за допустимост на разходите по оперативните програми, указания от Министерство на финансите и други приложими нормативни актове. В допълнение, специфичните допустими и недопустими разходи, както и всякакви процентни и други ограничения по отношение на разходите за всяка конкретна процедура се определят изчерпателно и с насоките/изискванията за кандидатстване и съпътстващите ги документи.

Всички декларирани разходи следва да са реални, действително извършени и допустими, в съответствие с изискванията на регламентите на Европейския съюз, Постановление № 189 от 20 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмния период 2014-2020 г., указания от Министерство на финансите и други приложими нормативни актове и Договора за предоставяне на безвъзмездна финансова помощ.

Одиторът следва да прецени доколко всички извършени към момента на одита разходи, свързани с изпълнението на проекта, са допустими, съгласно изискванията на регламентите на ЕС, ПМС 189/2016 г., както и други актове, определящи допустимост на разходите. За допустимите разходи одиторът следва да провери дали те действително са платени и дали възложените дейности са действително извършени, дали не са обект на двойно финансиране – проверка за двойно финансиране, както и дали разходите са извършени съобразно договора за безвъзмездна финансова помощ.

Одиторът следва да се увери, че всички документи, на база на които са извършени разходи, са налични в оригинал, съдържат всички необходими реквизити и действително се отнасят за разхода, който следва да оправдават (съответствие между разходи заявени от бенефициента за възстановяване и тези, посочени в счетоводните записи и разходооправдателните документи).

**10. Разходооправдателни документи по проекта**

Бенефициентът се задължава да не допуска двойно финансиране на дейности по проекта/бюджетна линия (финансовия план) от други източници или финансови инструменти на Европейския съюз или други донорски програми, като за целта осигурява ясна идентификация на разходооправдателните документи, които се отчитат по проекта.

Всички разходооправдателни документи по договори с изпълнители, следва да включват текст: „Разходът е по Договор за безвъзмездна помощ № BG16RFOP001-1.036-0001-C01 по ОПРР 2014-2020 г.”.

Всички разходооправдателни документи по проекта трябва да се съставят самостоятелно от останалите документи на организацията. Трябва да са ясни, точни и да съдържат всички реквизити, съгласно българското законодателство.

Фактурите за извършената доставка трябва да съдържат подробна информация за доставката – наименование, сериен номер, брой, единична стойност, обща стойност. Ако горепосочената информация за доставката не се съдържа във фактурата, към нея се прилага опис, съдържащ подробна информация за извършената доставка.

Фактурите за извършени услуги трябва да съдържат подробна информация за услугите – наименование, брой, единична стойност, обща стойност. Ако горепосочената информация за услугите не се съдържа във фактурата, към нея се прилага опис, съдържащ подробна информация за извършените услуги.

Одиторът следва да се увери, че всички документи, на база на които са извършени разходи, са налични в оригинал, съдържат всички необходими реквизити и действително се отнасят за разхода, който следва да оправдават (съответствие между разходи заявени от бенефициента за възстановяване и тези, посочени в счетоводните записи и разходооправдателните документи).

Одиторът следва да се увери, че бенефициентът действително проследява напредъка, в това число и съответствието между документите и действителното изпълнение на дейностите, както и че документира надлежно въпросните проверки. При нужда одиторът следва да провери на място прогреса на дейностите и да го сравни с отразеното от бенефициента при неговите проверки.

Одиторът следва да се увери, че възложителят е избрал изпълнителите на отделните дейности в съответствие с изискванията на Закона за обществените поръчки и Правилника за прилагане на Закона за обществените поръчки.

В обхвата на проверката по ангажимента за договорни процедури не следва да бъдат включвани проверката за законосъобразност на процедурата за избор на одитор по проекта и разходите за възнаграждение на одитора по сключения договор.

Одиторът следва да се увери, че ако по проекта са установени нередности, то те са докладвани своевременно на всички необходими институции, след което е съставен съответния план за действие във връзка с избягване на подобни нередности в бъдеще и този план се изпълнява своевременно. Одиторът трябва да провери (без значение дали нередности са докладвани или не) дали при бенефициента е изградена подходяща система, която да осигурява навременно откриване и докладване на нередностите и която да позволява на бенефициента да реагира на тях по подходящ начин.

"Нередност" съгласно определението, дадено в чл. 1, параграф 2 от Регламент на Съвета (ЕО, Евратом) № 2988/95 от 18 декември 1995 г. за закрилата на финансовите интереси на Европейските общности, означава всяко нарушение на разпоредба на правото на Общността в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход. Специфичните определения за нередност и системна нередност относно програмите по ЕСИФ са посочени в Регламент № 1303/2013.

**11. Мерки за информация и публичност**

Одиторът следва да се увери, че са спазени изискванията за информация и публичност, както и, че всички мерки предвидени в проекта са реално осъществени.

Задължителни изисквания за мерките за информация и комуникация на ЕС, начините и методите за тяхното изпълнение на ниво конкретен проект, както и ефективно предоставяне на информация по проектите, съфинансирани от Европейските фондове, са подробно описани в Единен наръчник на бенефициента за прилагане на правилата за информация и комуникация 2014-2020 г. Единните мерки и правила се основават на Регламент (ЕС) № 1303 на Европейския парламент и на Съвета от 17 декември 2013 г. Техническите характеристики в Единния наръчник са в съответствие с Регламент за изпълнение (ЕС) № 821/2014 г. на Комисията от 28 юли 2014 г. за определяне на правилата за прилагане на Регламент (ЕС) № 1303/ 2013 на Европейския парламент и на Съвета.

Изпълнителят е длъжен да посочва финансовия принос на Европейския фонд за регионално развитие, предоставен чрез Оперативна програма „Региони в растеж“ 2014-2020 г. в своите доклади, в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС и логото на Оперативната програма „Региони в растеж“ 2014-2020 г. навсякъде, където е уместно. Всяка публикация в каквато и да било форма и в каквото и да е средство за масова информация в това число и в интернет, трябва да съдържа следното заявление: „Този документ е създаден в рамките на проект: "**Благоустрояване на градската жизнена среда в гр. Свищов"**. Цялата отговорност за съдържанието на публикацията се носи от <име на Изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020 г.”. Всяка информация, предоставена от Изпълнителя на конференция или семинар, трябва да конкретизира, че проектът е получил финансиране от Европейския фонд за регионално развитие, предоставен чрез Оперативна програма „Региони в растеж“ 2014-2020 г.

**12. Недопустими разходи**

Общите недопустими разходи по ОПРР за проекти, финансирани от ЕФРР, са определени в Регламент (ЕС) № 1303/2013г., ЗУСЕСИФ, ПМС № 189/2016г. за приемане на национални правила за допустимост на разходите по оперативните програми, и други приложими подзаконови нормативни актове.

**13. Предаване на Одитния доклад на Възложителя**

Предаването на всеки един Одитени доклад за фактически констатации се извършва чрез входирането му в деловодната система на Община Свищов.

Изпълнителят предава Доклада за фактически констатации, предмет на договора, на Възложителя с придружително писмо, като към писмотоизпълнителят прилага писмения материал в 2 екземпляра на хартиен носител и в електронен формат: pdf и Word.

Екипът по проекта има право в срок от 5 (пет) работни дни от датата на предаване на съответния доклад в деловодството на Възложителя да го прегледа и да даде своите забележки и/или възражения наИзпълнителя.

В случай, че екипът на Възложителяприеме без възражения изработения документ, страните подписват протокол за предаване-приемане в срок до 3 (три) работни дни от изтичане на горецитирания срок.

Приложение: Образец на доклад за фактически констатации (Приложение 11-11към Наръчника за управление и изпълнение на ОП Региони в растеж 2014-2020).

Гр. Свищов, Изготвил: ……………..….

31.01.2017 г. Янка Николова,

Ст. експерт „ПВП“

| МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО | **НАРЪЧНИК ЗА УПРАВЛЕНИЕ**  **И ИЗПЪЛНЕНИЕ НА ОПЕРАТИВНА ПРОГРАМА „РЕГИОНИ В РАСТЕЖ” 2014-2020** | | **Раздел 11** |
| --- | --- | --- | --- |
| **Главна дирекция “Градско и регионално развитие”** | ДОКЛАД ЗА ФАКТИЧЕСКИ КОНСТАТАЦИИ | | |
| **Управляващ орган на ОП „Региони в растеж”2014-2020** | Версия 5,  м. октомври 2016 г. | Приложение 11.11 | Стр. 11 от 13 |

|  |  |  |
| --- | --- | --- |
|  |  |  |

**Доклад за фактически констатации (Примерен модел)**

**относно проверка на разходите по Проект ХХХХ, изпълняван по Договора за безвъзмездна финансова  
помощ по Оперативна програма " "**

**на**

(името на бенефициента)

1. Дата на издаване на доклада.
2. Пореден номер на доклада.
3. Номер на искане за плащане, за което се отнася докладът (относимо само за междинна проверка).
4. Оперативна програма, по която се финансира проектът.
5. Наименование на проверявания проект.
6. Източници и размер на финансиране на проекта.
7. Период, в който е извършена междинната/окончателната проверка.
8. Одитор/одиторски екип, извършил ангажимента. Общо описание на:
9. Целите на ангажимента.
10. Обхват, цели и обекти на проверката.
11. Таблица с всички констатации и препоръки във връзка с тях, групирани по същественост.

**КОНСТАТАЦИИ И ПРЕПОРЪКИ ОТ ОДИТЕН АНГАЖИМЕНТ**

|  |  |  |  |
| --- | --- | --- | --- |
|  |  |  |  |
|  | **Констатации от извършения одитен ангажимент** | **Препоръки** |  |
|  | **СЪЩЕСТВЕНИ КОНСТАТАЦИИ** | |  |
|  | |  | |
|  | |  | |
|  | **ВТОРОСТЕПЕННИ КОНСТАТАЦИИ** | |  |
|  | |  | |
|  | |  | |
|  | **НЕСЪЩЕСТВЕНИ КОНСТАТАЦИИ** | |  |
|  | |  | |
|  | |  | |

**ЛЕГЕНДА:**

**Съществени констатации** - установени недостатъци, които имат пряко отражение върху верифицирането на разходите. Такива констатирани пропуски могат да доведат до финансови корекции и необходимост от възстановяване на средства от бенефициента. Тези недостатъци изискват вземането на незабавни решения и предприемането на конкретни дейности от бенефициента, които са насочени към промяна/засилване на контролните дейности от самия бенефициент.

**Второстепенни констатации** - установени недостатъци, които при определени обстоятелства може да окажат влияние върху допустимостта на разходите, респ. на размера на средства от СКФ, които следва да се възстановят от ЕК. Такива недостатъци могат да се отстранят от бенефициента.

**Несъществени констатации** - добри практики, оптимизиране на дейността, т.е. тези констатации нямат пряко отражение върху допустимостта на предоставените средства. Тези недостатъци имат формален характер.

1. Подробна рекапитулация на отчетените допустими разходи по проекта и исканата от бенефициента сума.
2. Сключен договор за услуга № ....от г. след проведена процедура за избор на изпълнител (посочва

се вида на процедурата и нейния предмет) или Годишен план на Звеното за вътрешен одит/Заповед за възлагане от ръководителя на организацията.

1. Цитиране на стандартите, по които е извършен ангажиментът.
2. Подробно описание на изпълнените процедури във връзка със зададения обхват на проверката в Таблица 1 от настоящата Инструкция.
3. Списък с основните прегледани документи.
4. Таблично приложение с проверяваните разходи, съдържащо най-малкото описание на разхода, сума, допустимост на разхода (допустим/недопустим).
5. Потвърждение от одитора, че с извършените от него процедури е покрил зададения обхват на одитната проверка.
6. Описание на установените пропуски и направените препоръки за тях, както и направения коментар от страна на ръководството на проекта/бенефициента и предприетите действия за тяхната реализация (посочват се изпратените вътрешни писма, ако има такива, до ръководството на проекта/бенефициента с направени констатации за слабости, пропуски и грешки и респ. препоръки за отстраняване и подобрение).
7. Описание на слабости с финансово влияние, установени от одитора при предходни проверки по ангажимента за договорени процедури по проекта, които не са били отстранени.
8. Друга релевантна информация (по преценка на одитора)